《忆昔》
宋代·柴随亨

忆昔长安都会地，草木晴辉钟王气。
襟带江湖气象雄，自是天王兴复际。
春风楼阁五凤城，玉漏声催香雾盈。
户外昭容鹤禁开，殿前执政鵷班行。
柳绿桃红湖水曲，尽日欢娱犹不足。
画船箫鼓绕云深，彩伏旌旗吹月色。
谁知世道互翻覆，沧海倏变为桑田。
胡笳哀怨动朝市，麋鹿来游旧陌阡。
汉宫明妃空艳丽，苑外铜仙亦洒泪。
古来社稷有兴亡，岂识于今不平事。
禾黍离离迹可怜，伤心回首古苔边。
清明寒食方便家酹，痛哭深山闻杜鹃。

作者简介：柴随亨（一二二○～？），字刚中，号瞻岵居士，江山（今属浙江）人。宋理宗宝祐四年（一二五六）进士，时年三十七（《宝祐四年登科录》）。曾知建昌军。宋亡，与兄望、弟元亨、元彪俱隐于榉林九磜之间，世称‘柴氏四隐’。著作已佚。明万历中裔孙复贞等搜辑遗稿，编为《柴氏四隐集》。事见清同治《江山县志》卷一一。柴随亨诗，以影印文渊阁《四库全书·柴氏四隐集》为底为本，编为一卷。